# **DECIZIA ETAPEI DE ÎNCADRARE**

## Nr. 7 din 16.01.2017

Ca urmare a solicitării de emitere a acordului de mediu adresate de **PRIMARIA COMUNEI FLORESTI**, cu sediul în Str. PRINCIPALA, Nr. 0, Floresti, Judetul Mehedinţi, prin Pasăre Radu, cu domiciliul în satul Zegujani, comuna Florești, înregistrată la APM Mehedinti cu nr. 10013/01.09.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 13.10.2016, precum și în urma completărilor depuse ulterior și înregistrate cu nr.31/03.01.2017, că proiectul ”**Extindere rețea de alimentare cu apă în localitatea Florești, comuna Florești, județul Mehedinți**”, propus a fi amplasat în intravilanul și extravilanul localității Florești nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr.2, la punctual 13, litera a): *Orice modificări sau extinderi, altele decât celeprevăzute la pct.22 din anexa nr.1, ale proiectelor prevăzute în anexa nr.1 sau în prezenta anexa, deja autorizate, executate sau în curs de a fi executate, care pot avea efecte semnificative negative asupra mediului;*

 b)**mărimea proiectului**:

 Proiectul este unul de mărime medie, extinderea rețelei de alimentare cu apă se realizează prin racordarea unei conducte cu diamentrul de 63mm din căminul existent CV6, în lungime totală de 1086m.

**c). descrierea proiectului:**

Extinderea rețelei de distribuție a apei potabile în satul Florești se va realiza din tuburi de polietilenă de înaltă densitate PE80 SDR13 Pn=6 bar.

Conducta se va monta pe partea dreaptă a drumului vicinal pe sensul spre satul Florești.

Pe rețeua de distribuție s-a prevăzut montarea de:

* Cămine de vane, 2 buc;
* Cămine de golire – 1 buc, situat în punctul cel mai de jos de pe traseu;

 Sunt necesare două subtraversări ale drumului național DN67 amplasate la : km32+480T1 și km32+900T2.Din conducta de distrubuție existentă se realizează extinderea alimentării cu apă potabilă a 30 de consumatori prin intermediul unor conducte cu diametrul de 63 mm. Lungimea totală a extinderii alimentării cu apă în satul Florești de-a lungul DN 67 este de 1086 m.

 Pozarea este subterană, la adâncimea rezultată din profilele longitudinale ale extinderii rețelei, pe pat de nisip, iar protejarea superioară se face de asemeni, tot cu un strat de nisip

 Determinarea cerinței de apă pentru nevoi igienico-sanitare:

* Qzi min = 1,2 m3/zi;
* Qzi mediu = 4,8 m3/zi,
* Qzi max = 6,2 m3/zi

 La calculul debitelor de alimentare cu apă s-a avut în vedere necesarul de apă pentru:

* Nevoi gospodărești;
* Nevoi pub lice;
* Pentru alte activități: stropitul străzilor, spațiilor verzi, spălarea / desfundarea instalației de canalizare;
* Nevoi proprii sistemului de alimentare cu apă,
* Combaterea incendiului.

**d). cumularea cu alte proiecte**: se vor executa extinderi de rețele și în satele Stroiești și cătunul Bosești;

**e).utilizarea resurselor naturale**: necesarul de balast, piatra sparta si nisip de sorturi diferite se vor asigura de la agenții economici autorizați pentru activitatea de extracție a agregatelor minerale;

**f).deseuri generate pe amplasament la implementarea proiectului**:

- deșeuri menajere produse de personalul șantierului, cum ar fi: hârtie, plastic, sticle, resturi alimentare;

- deșeuri tehnologice: materialele care vor rezulta din operațiile de excavare necesare pentru realizarea lucrărilor sunt asimilabile deșeurilor din construcții:

* pămînt și pietre fără amestec de substanțe periculoase;
* deșeuri rezultate din activitatea de întreținere a utilajelor: uleiuri uzate, anvelope uzate, baterii și acumulatori

**g).emisiile poluante, inclusiv zgomotul si alte surse de disconfort**:

*- Emisii de praf:* pe perioadă execuției datorită mișcărilor de pământ se vor semnala emisii importante de praf și noxe de la gazele de eșapament.

*- Emisii apă*: in perioada de execuție a lucrărilor proiectate vor rezulta următoarele tipuri de ape: ape pluviale convențional curate căzute pe carosabil care pot fi poluate cu eventuale scurgeri de hidrocarburi și ape uzate menajere rezultate de la grupurile sanitare ce vor fi amenajate în cadrul organizării de șantier.

*- Emisii pe sol/subsol:* sursele potențiale de impact asupra solului pot proveni din depozitarea necontrolată a deșeurilor ce provin din realizarea lucrărilor proiectate.

- *Zgomot*: sursele de zgomot sunt reprezentate de traficul autovehicolelor și utilajele folosite la amenajarea drumurilor

**h). risc de accident datorita tehnologiilor utilizate** – pentru desfășurarea activității pe amplasamentul propus nu este necesară utilizarea sau stocarea de substanțe toxice sau periculoase;

**i). utilizarea existenta a terenului**: folosința actuală a terenului este domeniul public în zona de protecție a DN 67, conform Certificatului de Urbanism nr.5 din 03.05.2016.

**k).relativa abundență a resurselor naturale din** **zona,** **calitatea și capacitatea regenerativă a acestora:** datorită

 **j) capacitatea de absorbtie a mediului**:

 - zonele umede - nu este cazul
    - zonele costiere - nu este cazul
    - zonele montane și cele împădurite - nu este cazul

    - parcurile și rezervațiile naturale – parcul natural Geoparcul Platoul Mehedinți

    - ariile clasificate sau zonele protejate prin legislația în vigoare: nu este cazul;

**k)** **zonele de protectie specială**: amplasamentul pe care urmează să se realizeze proiectul se afla in interiorul parcului natural Geoparcul Platou Mehedinți, conform Punctului de vedere nr.535/12.09.2016, emis de Biroul Calitatea Factorilor de Mediu – Arii Protejate, din cadrul APM Mehedinți. Titularul a obținut Avizul favorabil al administratorului ariei naturale protejate, nr.871/07.11.2016.

**l) ariile in care standardele de calitate a mediului stabilite de legislatia in vigoare au fost deja depasite**: nu este cazul;

**m)** **peisajele cu semnificatie istorica, culturala si arheologica**: nu este cazul;

**n)** **extinderea impactului**: local, numai in zona de lucru, pe perioada de executie;

**o)** **natura transfrontieră a impactului**: prin localizarea sa proiectul nu produce impact de natură transfrontieră;

**p) mărimea si complexitatea impactului**: zona studiată este antropizată iar impactul asupra factorilor de mediu sol, aer, zgomot este direct de complexitate minimă;

**r)** **probabilitatea impactului**: impactul asupra populației este unul benefic și contribuie la dezvoltarea economică a localității;

**s) durata, frecventa si reversibilitatea impactului**: investiția de bază se va executa timp de 2 luni.

**t)**  **observatii din partea publicului pe timpul derularii procedurii:** nu s-au primit observații din partea publicului

***II. Motivele care au stat la baza luării deciziei etapei de încadrare în procedura de evaluare adecvată sunt următoarele:***

 - Nu este cazul

 **Condiţiile de realizare a proiectului**:

**a).**pentru factor de mediu **apa:**

- se vor respecta condițiile impuse prin Avizul de gospodărire a apelor nr.22 din 02.08.2016 emis de AN Apele Române – Administrația Bazinală de Apă Jiu – SGA Mehedinți;

- se vor respecta debitele impuse prin avizul de gospodărire a apelor;

- până la racordarea la rețeaua centralizată de canalizare și stația de epurare, în cazul instalațiilor interioare de alimentare cu apă în imobile, evacuarea apelor uzate se va face în bazine etanșe vidanjabile.

- in perioada de executie se va delimita foarte bine zona de lucru si va fi imprejmuita, astfel incat sa se elimine orice risc de poluare al apelor de suprafata si subterane din zona;

- se va proceda la acoperirea spatiilor de depozitare a materialelor de unde pot rezulta particule care pot fi antrenate de catre apele de suprafata si subterane;

- se vor lua toate masurile in vederea evitarii poluarilor accidentale, in cazul unor astfel de poluari se va interveni operativ;

- organizarea de santier – acesta nu va fi amplasat in apropierea apelor de suprafata si va fi prevazuta cu WC –uri ecologice.

**b).** pentru factor de mediu **aer:**

- folosirea de utilaje periodic verificate tehnic, de generatie recenta, dotate cu sisteme catalitice de reducere a poluantilor;

- transportul de materiale se va face pe trasee optime;

- sa se asigure masuri si dotari speciale pentru izolarea si protectia fonica a surselor generatoare de zgomot si vibratii;

- utilajele folosite la executia lucrarilor vor avea o stare tehnica corespunzatoare in vederea evitarii poluarii atmosferice;

 **c)** pentru factor de mediu **sol:**

- se va asigura gestionarea corespunzatoare, prin depozitarea temporara, in locuri amenajate, a tuturor tipurilor de deșeuri, până la ridicarea lor de către societatea de salubrizare autorizată;

- pe perioada de execuție a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilajele tehnologice;

- in cazul producerii unor poluari accidentale in timpul lucrarilor acestea vor fi neutralizate cu substante absorbante , vor fi depozitate temporar in recipienti speciali si se vor preda firmelor autorizate in vederea eliminarii;

- după terminarea execuției proiectului zona organizării de șantier se va aduce terenul la starea inițială prin îndepărtarea utilajelor de pe amplasament și a deșeurilor menajere și tehnologice.

**d) gestiunea deșeurilor de pe amplasament:**

- deșeurile menajere se vor colecta și se vor depozita temporar într-un loc special amenajat, în tomberoane cu capac și vor fi predate firmei care asigură serviciile de salubritate ale comunei;

- deșeurile de contrucție rezultate vor fi imediat încărcate și transportate la depozite special amenajate și autorizate în acest sens;

- deșeurile tehnologice rezultate din activitatea de întreținere a utilajelor se va face numai la sediul unității pe suprafețe betonate;

- antreprenorul are obligația să țină evidența lunară a producerii, stocării provizorii, tratării și transportului, reciclării și depozitării definitive a deșeurilor

**e).** se vor respecta traseele de transport stabilite;

**f).** după terminarea lucrărilor, constructorul va asigura curățenia spațiilor de desfășurare a activităților prin supravegherea dirigintelui de șantier. Activitatea de realizare a lucrărilor proiectate nu va implica lucrări de reconstrucție ecologică, ci doar reabilitare ecologică a anumitor suprafețe ocupate temporar;

**g)**.se vor respecta condițiile impuse de Notificarea nr.9130/08.12.2016 emisă de Direcția de Sănătate Publică a județului Mehedinți;

**h).**titularul va informa in scris autoritatea competentă pentru protecția mediului ori de câte ori există o schimbare de fond a datelor care au stat la baza eliberării prezentului act;

**i).**lucrările de realizare a proiectului se vor derula numai pe timpul zilei, fără a crea disconfort populației din vecinătate, respectându-se programul de odihnă al acestora;

**j).**atât beneficiarul cât și proiectantul vor urmări îndeaproape executarea lucrărilor prevăzute in proiect;

***k).titularul va notifica în scris Agenția pentru Protecția Mediului Mehedinți în următoarele cazuri:***

- in situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;

- la finalizarea investiției pentru verificarea realizării proiectului în conformitate cu cerințele legale și cu condițiile din prezentul act și întocmirii procesului verbal de constatare a respectării tuturor condițiilor impuse.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV**

Ing. Dragoș Nicolae TARNIȚĂ

 **Şef serviciu A.A.A.,**

**Biolog Lavinia MATEESCU**

 Întocmit,

Ing.Mihaela ILIE